
PARLAMENTUL ROMÂNIEI

CAMERA DEPUTAŢILOR

	Comisia pentru buget,

finanțe și bănci
    
	                          Bucureşti, 18.06.2014
                          Nr. 4c-2/88
                          PL-x 63/2014



  BIROULUI  PERMANENT 

                                                                    AL

CAMEREI  DEPUTAŢILOR

Vă înaintăm, alăturat, RAPORTUL asupra propunerii legislative pentru modificarea şi completarea Legii nr. 571/2003 coroborată cu HG 44/2004 privind Codul fiscal cu Normele Metodologice de Aplicare, trimisă spre dezbatere în fond, cu adresa nr. PL-x 63 din 17 februarie 2014, înregistrată sub nr. 4c-2/88 din 18 februarie 2014, Camera Deputaţilor fiind Cameră decizională. 
În raport cu obiectul şi conţinutul său, propunerea legislativă face parte din categoria legilor ordinare.

PREŞEDINTE
        Gheorghe-Eugen NICOLĂESCU

RAPORT 
asupra propunerii legislative pentru modificarea şi completarea Legii nr. 571/2003 coroborată cu HG 44/2004 privind Codul fiscal cu Normele Metodologice de Aplicare
În conformitate cu prevederile art. 95 din Regulamentul Camerei Deputaţilor, republicat, Comisia pentru buget finanțe și bănci a fost sesizată spre dezbatere în fond,  cu propunerea legislativă pentru modificarea şi completarea Legii nr. 571/2003 coroborată cu HG 44/2004 privind Codul fiscal cu Normele Metodologice de Aplicare, trimisă cu adresa nr. PL-x 63 din 17 februarie 2014, înregistrată sub             nr. 4c-2/88  din 18 februarie 2014.
Conform prevederilor art. 75 alin. (1) din Constituţia României, republicată, şi ale art.92 alin. (1) din Regulamentul Camerei Deputaţilor, republicat, Camera Deputaţilor este Cameră decizională.
Senatul, în calitate de primă Cameră sesizată, a respins propunerea legislativă în şedinţa din 11 februarie 2014.
La întocmirea prezentului raport, s-a avut în vedere avizul negativ al Consiliului Legislativ.
Guvernul nu susţine adoptarea acestei iniţiative legislative.

În raport cu obiectul şi conţinutul său, propunerea legislativă face parte din categoria legilor ordinare.
Prin iniţiativa legislativă se propune modificarea pct. 117^1 din Hotărârea Guvernului nr.44/2004 privind Normele metodologice de aplicare a Legii nr. 571/2003 privind Codul fiscal, în sensul inserării în categoria exemplelor entităţilor nonprofit care pot primii sume reprezentând până la 2% din impozitul anual pe veniturile din salarii şi a caselor de ajutor reciproc ale pensionarilor.
În conformitate cu prevederile art. 61 din Regulamentul Camerei Deputaţilor, republicat, cu modificările şi completările ulterioare, membrii Comisiei au examinat propunerea legislativă menţionată mai sus, în şedinţa din 17 iunie 2014.

Din totalul de 34 de membri ai Comisiei pentru buget, finanţe şi bănci au fost prezenţi la dezbateri 32 deputaţi.

La dezbaterea acestei propuneri legislative a fost prezent, în calitate de invitat, domnul Dan Manolescu, Secretar de Stat la Ministerul Finanţelor Publice.
În urma examinării propunerii legislative şi a opiniilor exprimate, membrii Comisiei au hotărât, cu majoritate de voturi, să supună plenului Camerei Deputaţilor, respingerea propunerii legislative pentru modificarea şi completarea Legii nr. 571/2003 coroborată cu HG 44/2004 privind Codul fiscal cu Normele Metodologice de Aplicare întrucât intervenţiile asupra HG 44/2004 se pot face numai printr-o hotărâre a Guvernului. De asemenea, potrivit articolului 2 din Legea nr. 540/2002 privind casele de ajutor reciproc ale pensionarilor prevede ca infiinţarea, organizarea şi funcţionarea caselor de ajutor reciproc ale pensionarilor se realizează în baza Ordonanţei Guvernului nr. 26/2000 cu privire la asociaţii şi fundaţii, iar acest lucru le permite contribuabililor să dispună asupra sumelor reprezentând 2% din impozitul anual pe veniturile din salarii pentru susţinerea caselor de ajutor reciproc ale pensionarilor, în măsura în care acestea se încadrează în categoria entităţilor nonprofit, desfăţoară activităţi nonprofit şi sumele primite din impozit sunt folosite în acest scop.
                       PREŞEDINTE                                                       SECRETAR                     

                Gheorghe-Eugen NICOLĂESCU                          Mihai-Aurel DONŢU
Şef Serviciu, Giorgiana Ene
Consilier parlamentar, Ioana Popescu

